Source: https://www.riigiteataja.ee/akt/407092018019
Timestamp: 2020-05-28 19:14:22+00:00
Document Index: 4899360

Matched Legal Cases: ['§ 3', '§ 4', '§ 5', '§ 6', '§ 7', '§ 9', '§ 10', '§ 11', '§ 22', '§ 2', '§ 3', '§ 3', '§ 4', '§ 5', '§ 6', '§ 7', '§ 9', '§ 10', '§ 11']

Kohtla-Järve linna aasta parimate sportlaste ja sportmängude võistkonna valimise ja toetamise kord – Riigi Teataja
Kohtla-Järve linna aasta parimate sportlaste ja sportmängude võistkonna valimise ja toetamise kord
Kohtla-Järve linna aasta parimate sportlaste ja sportmängude võistkonna valimise ja toetamise kord - sisukord
§ 3 Parima mees-, naissportlase valimine ja toetamine
§ 4 Parima noore mees-, naissportlase valimine ja toetamine
§ 5 Parima spordiveterani valimine ja toetamine
§ 6 Parima sportmängude võistkonna valimine ja toetamine
§ 7 Parima noorte sportmängude võistkonna valimine ja toetamine
§ 9 Parimate sportlaste ja sportmängude võistkonna valimise protseduur
§ 10 Toetuse ülekandmine ja kasutamine
§ 11 Aruandlus ja järelevalve
RT IV, 07.09.2018, 19
Vastu võetud 29.08.2018 nr 22
Määrus kehtestatakse kohaliku omavalitsuse korralduse seaduse § 22 lõike 1 punkti 5, spordiseaduse § 2 ja § 3 punkti 2 alusel.
(1) Kohtla-Järve linna aasta parimate sportlaste ja sportmängude võistkonna valimise ja toetamise kord (edaspidi kord) reguleerib Kohtla-Järve linna aasta parimate sportlaste ja sportmängude võistkonna väljaselgitamist ja toetamist Kohtla-Järve linna eelarvest.
(2) Kohtla-Järve linna aasta parimate sportlaste ja sportmängude võistkonna toetus (edaspidi toetus) määratakse ühekordse toetusena Kohtla-Järve linna haldusterritooriumil registreeritud spordiklubide sportlastele ja sportmängude võistkondadele nende sportliku tegevuse toetamiseks.
(3) Kandidaatideks aasta parimate sportlaste tiitlile saavad olla sportlased, kelle elukoht Eesti rahvastikuregistri andmetel on Kohtla-Järve linn ning kes on taotluse esitamise hetkeks registreeritud Kohtla-Järve linna haldusterritooriumil vähemalt üks aasta.
(4) Kandidaatideks parima sportmängude võistkonna tiitlile saavad olla Kohtla-Järve linna haldusterritooriumil registreeritud spordiklubide sportmängude võistkonnad, kes esindavad Eesti Meistrivõistlustel Kohtla-Järve linna.
(1) Parimad sportlased ja sportmängude võistkond selgitatakse välja iga kalendriaasta lõpus nende poolt kalendriaasta jooksul saavutatud tulemuste alusel.
(2) Toetusteks ettenähtud rahalised vahendid nähakse ette Kohtla-Järve linna järgmise kalendriaasta eelarves.
(3) Toetusteks eraldatavate rahaliste vahendite eelarve suuruse kinnitab Kohtla-Järve Linnavolikogu.
(4) Toetuste jaotuse kinnitab Kohtla-Järve Linnavalitsus (edaspidi valitsus).
(5) Parimad valitakse seitsmes kategoorias:
1) parim meessportlane;
2) parim naissportlane;
3) parim noor meessportlane;
4) parim noor naissportlane;
5) parim spordiveteran;
6) parim sportmängude võistkond;
7) parim noorte sportmängude võistkond.
§ 3. Parima mees-, naissportlase valimine ja toetamine
(1) Parim nais-, meessportlane valitakse välja alljärgnevate saavutuste alusel:
1) osalemine olümpiamängudel;
2) 1. – 24. koht Euroopa- ja Maailmameistrivõistlustel täiskasvanute seas olümpiaaladel;
3) 1. – 24. koht Euroopa- ja Maailmameistrivõistlustel täiskasvanute seas mitte olümpiaaladel;
4) 1. – 10. koht Maailma karikaetappidel olümpiaaladel;
5) 1. – 10. koht Maailma karikaetappidel mitte olümpiaaladel;
6) 1. – 3. koht Eesti meistrivõistlustel olümpiaaladel;
7) 1. – 3. koht Eesti meistrivõistlustel mitte olümpiaaladel.
(2) Toetuse summa ühele sportlasele on 700 eurot.
(3) Parima mees-, naissportlase valimisel määratakse toetus treenerile summas 300 eurot.
§ 4. Parima noore mees-, naissportlase valimine ja toetamine
(1) Parim noor kuni 19. aastane (kaasa arvatud) nais-, meessportlane valitakse välja alljärgnevate saavutuste alusel:
2) 1. – 24. koht Euroopa- ja Maailmameistrivõistlustel noorte või juunioride klassis olümpiaaladel;
3) 1. – 24. koht Euroopa- ja Maailmameistrivõistlustel noorte või juunioride klassis mitte olümpiaaladel;
4) 1. – 3. koht Eesti meistrivõistlustel olümpiaaladel;
5) 1. – 3. koht Eesti meistrivõistlustel mitte olümpiaaladel;
6) 1. – 3. koht Eesti noorte, juunioride esivõistlustel või Eesti meistrivõistlustel olümpiaaladel;
7) 1. – 3. koht Eesti noorte, juunioride esivõistlustel või Eesti meistrivõistlustel mitte olümpiaaladel.
(2) Toetuse summa ühele noorsportlasele on 400 eurot.
(3) Parima noore mees-, naissportlase valimisel määratakse toetus treenerile summas 300 eurot.
§ 5. Parima spordiveterani valimine ja toetamine
(1) Parima spordiveterani valimisel on ühine arvestus mees- ja naissportlastele.
(2) Parim spordiveteran valitakse välja alljärgnevate saavutuste alusel:
1) 1. – 24. koht Euroopa- ja Maailmameistrivõistlustel veteranide klassis olümpiaaladel;
2) 1. – 24. koht Euroopa- ja Maailmameistrivõistlustel veteranide klassis mitte olümpiaaladel;
3) 1. – 3. koht Eesti meistrivõistlustel veteranide klassis olümpiaaladel;
4) 1. – 3. koht Eesti meistrivõistlustel veteranide klassis mitte olümpiaaladel.
(3) Toetuse summa on 400 eurot.
§ 6. Parima sportmängude võistkonna valimine ja toetamine
(1) Parim sportmängude võistkond valitakse välja alljärgneva saavutuse alusel: 1. – 8. koht Eesti meistrivõistlustel meistri- või esiliigas olümpiaaladel.
(2) Toetuse summa on 1500 eurot.
(3) Parima sportmängude võistkonna valimisel määratakse toetus võistkonna treenerile summas 300 eurot.
§ 7. Parima noorte sportmängude võistkonna valimine ja toetamine
(1) Parim noorte sportmängude võistkond valitakse välja alljärgneva saavutuse alusel: 1. – 8. koht Eesti noorte või juunioride meistrivõistlustel olümpiaaladel.
(2) Toetuse summa on 1000 eurot.
(3) Parima noorte sportmängude võistkonna valimisel määratakse toetus võistkonna treenerile summas 300 eurot.
(1) Taotluse saavad esitada kõik Kohtla-Järve linna haldusterritooriumil registreeritud spordiklubid.
(2) Taotlus esitatakse Kohtla-Järve Linnavalitsuse spordikomisjoni (edaspidi linnavalitsuse spordikomisjon) esimehe nimele hiljemalt jooksva aasta 15. detsembriks e-posti aadressile linnavalitsus@kjlv.ee.
(3) Taotluses märgitakse esitatud kandidaadi nimi, tulemuste loetelu ja viited vastavate tulemuste protokollidele.
§ 9. Parimate sportlaste ja sportmängude võistkonna valimise protseduur
(1) Parimate sportlaste ja sportmängude võistkonna valimine on Kohtla-Järve Linnavolikogu noorsoo-ja spordikomisjoni (edaspidi noorsoo-ja spordikomisjon) ning linnavalitsuse spordikomisjoni pädevuses.
(2) Parimad sportlased ja sportmängude võistkond valitakse iga kalendriaasta lõpus noorsoo-ja spordikomisjoni ning linnavalitsuse spordikomisjoni ühisel koosolekul.
(3) Valimine toimub noorsoo-ja spordikomisjoni ning linnavalitsuse spordikomisjoni liikmete lihthääletamise teel.
(4) Parima sportlase ja sportmängude võistkonna tiitel omistatakse enim hääli saanud kandidaadile ning otsus vormistatakse noorsoo-ja spordikomisjoni ning linnavalitsuse spordikomisjoni koosoleku protokollilise otsusena.
(5) Noorsoo-ja spordikomisjonil ning linnavalitsuse spordikomisjonil on õigus sobivate kandidaatide puudumisel jätta aasta parimate sportlaste ja sportmängude võistkonna nimed välja kuulutamata.
§ 10. Toetuse ülekandmine ja kasutamine
(1) Toetus kantakse üle parimate sportlaste, treenerite ja sportmängude võistkonna spordiklubi arveldusarvele.
(2) Toetust saab kasutada järgmisel sihtotstarbel:
1) osalemiskulude katteks vabariiklikel- ja rahvusvahelistel võistlustel;
2) spordiinventari- ja varustuse soetamiseks;
3) treeninglaagrite kulude katteks.
§ 11. Aruandlus ja järelevalve
(1) Parimate sportlaste ja sportmängude võistkonna spordiklubid on kohustatud esitama valitsusele toetuse kasutamise aruande ülejärgmise kalendriaasta 15. jaanuariks Kohtla-Järve linna veebipõhises sporditoetuste keskkonnas. Aruandele lisatakse kuludokumendid.
(2) Järelevalvet toetuse kasutamise üle teostab valitsus.
Kohtla-Järve Linnavolikogu 29. mai 2013. a määrus nr 176 „Kohtla-Järve linna aasta parimate sportlaste ja sportmängu võistkonna valimise ja toetamise kord“ tunnistatakse kehtetuks.